ཤར་དཔལ་སྤུངས་པའི་སྨན་གྲྭ་ཞེས་པ་དེ་ཡང་སི་ཏུ་པཎ་ཆེན་གྱིས་རབ་བྱུང་བཅུ་གསུམ་པའི་ཤིང་ཁྱི་༡༧༥༥ལོར་བཙུགས་པའི་དཔལ་སྤུངས་ལྔ་རིག་སློབ་གླིང་གི་ཁམས་ཚན་གསོ་བ་རིག་པའི་འཛིན་གྲྭ་ཞིག་ཡིན།འོན་ཏང་འཛིན་གྲྭ་འདིའི་འཕྲིན་ལས་ཀྱི་འོད་སྣང་དཀར་པོ་དེ་བོད་ཁམས་ཙམ་དུ་མ་ཟད་རྒྱ་འཇང་ཧོར་སོགས་མི་རིགས་གཞན་དང་འབྲུག་པ་དང་བལ་པོ་ལ་དྭགས་སོགས་ཕྱི་ཡི་རྒྱལ་ཁབ་གཞན་དུའང་འཕྲོས་པས་དོན་ལ་བོད་ཀྱི་ལོ་རྒྱུས་ཐོག་ཏུ་དེ་སྔོན་གཡུ་ཐོག་རྙིང་མའི་སྐབས་ཀྱི་ཀོང་པོའི་སྨན་ལུང་དུ་སྨན་གྱི་དགོན་པ་ལྟ་ན་སྡུག་དང་ཟུར་མཁར་མཉམ་ཉིད་རྡོ་རྗེའི་སྐུ་དུས་ཀྱི་ཤར་ཕྱོགས་མངོན་དགའ་ལྟ་བུ་རེ་གཉིས་ཙམ་ལས་བྱུང་མ་མྱོང་བའི་བོད་སྨན་གྱི་བཟོ་གྲྭ་ཞིག་ཏུ་གྲུབ་ཡོད།